sagorsarker/bangla-wikipedia huggingface dataset:
প্রশান্ত সময় অঞ্চল

প্রশান্ত সময় অঞ্চল' (পিটি) একটি সময় অঞ্চল যা পশ্চিমা কানাডা, পশ্চিম মার্কিন যুক্তরাষ্ট্র, এবং পশ্চিম মেক্সিকোর অংশ জুড়ে রয়েছে। এই অঞ্চলটির স্থানসমূহ সার্বজনীন সমন্বিত সময়() থেকে আট ঘণ্টা বিয়োগ করে প্রমাণ সময় পালন করে। আমেরিকাসে দিবালোক সংরক্ষণ সময়, এর একটি সাসস বিচ্যুতি ব্যবহার করা হয়।
প্রশান্ত মহাসাগরীয় অঞ্চলের মধ্যে শুধুমাত্র একটি কানাডীয় অঞ্চল সম্পূর্ণরূপে রয়েছে:
একটি কানাডীয় প্রদেশ এবং একটি অঞ্চল প্রশান্ত সময় অঞ্চল এবং পর্বত সময় অঞ্চলের মধ্যে বিভক্ত করে:
মেক্সিকোতে, অঞ্চল নরোস্টে, যা মার্কিন যুক্তরাষ্ট্র ও কানাডায় প্রশান্ত সময়ের সাথে অন্তর্ভুক্ত রয়েছে:
দুইটি রাজ্যে প্রশান্ত সময় অঞ্চলে সম্পূর্ণভাবে অন্তর্ভুক্ত রয়েছে:
তিনটি রাজ্য প্রশান্ত সময় অঞ্চল এবং মাউন্টেন সময় পর্বত সময় অঞ্চলের মধ্যে বিভক্ত করে:
একটি রাজ্য প্যাসিফিক সময় অঞ্চল এবং আলাস্কা সময় অঞ্চল মধ্যে বিভক্ত করে:
হান্নেস থৌর হালদোরসন

হান্নেস থৌর হালদোরসন (জন্ম: ২৭ এপ্রিল ১৯৮৪) হলেন একজন আইসল্যান্ডীয় পেশাদার ফুটবলার, যিনি র‍্যান্ডার্স এফসি এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।
হান্নেস লেইকনির রেইকিয়াভিক, উংমেন্নায়েলাগিয়ো আফটুরেলদিং, স্টিয়ারনান, নাটসপিরনুয়েলাগিয়ো ফ্রাম, নাটসপিরনুয়েলাগ রেইকিয়াভিকুরের মতো ক্লাবের হয়ে খেলেছেন।
২০১২ সালের ২৮শে মার্চ তারিখে, তিনি স্বল্পও সময়ের জন্য নরওয়ের ক্লাব এসকে ব্রানের হয়ে ধারে খেলছেন। তিনি তখন পিয়ত্র লেচিয়েস্কির বদলি হিসেবে খেলেছেন।
২০১৩ সালের ডিসেম্বর মাসে, তিনি নরওয়ের ক্লাব সান্দনেস উলফে যোগদান করেন। তিনি ২০১৩ সালের অক্টোবর মাস হতেই আগত বিশ্বকাপের প্লে-অফে ক্রোয়েশিয়ার বিরুদ্ধে ম্যাচের জন্য প্রশিক্ষণ গ্রহণ করেন।
২০১৫ সালের ৬ই জুলাই তারিখে, ওলন্দাজ এরেডিভিসি ক্লাব এনইসি এক ঘোষণায় জানায় যে, হান্নেস তাদের সাথে ২ বছরের জন্য এক চুক্তি স্বাক্ষর করেছে।
২০১৬ সালের ১৫ই জুলাই তারিখে, ওলন্দাজ ক্লাব র‍্যান্ডার্স এফসি তাকে ৩ বছরের চুক্তিতে স্বাক্ষর করে।
রুনার আলেক্স রুনারসন

রুনার আলেক্স রুনারসন (জন্ম: ১৮ ফেব্রুয়ারি ১৯৯৫) হলেন একজন আইসল্যান্ডীয় পেশাদার ফুটবলার, যিনি এফসি নরশেল্যান্ড এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন। তার বাবা রুনার ক্রিস্টিনসন, হচ্ছেন একজন সাবেক মধ্যমাঠের খেলোয়াড়, তিনি পূর্বে আইসল্যান্ডের হয়ে ১০০-এর অধিক ম্যাচ খেলেছেন।
২০১৭ চীনা কাপের জন্য জ্যেষ্ঠ দলে ডাক পাওয়ার পূর্বে, রুনার আলেক্স আইসল্যান্ডের বেশ কয়েকটি যুব পর্যায়ের হয়ে খেলছেন। তিনি ২০১৭ সালের ৯ই নভেম্বর তারিখে, চেক প্রজাতন্ত্রের বিরুদ্ধে এক প্রীতি ম্যাচে খেলার মাধ্যমে জাতীয় দলের হয়ে অভিষেক করেন।
ফেদ্রিক স্খ্রাম

ফেদ্রিক আগস্ট আলব্রেখট স্খ্রাম (জন্ম: ১৯ জানুয়ারি ১৯৯৫) হলেন একজন ডেনমার্কে জন্মগ্রহণকারী আইসল্যান্ডীয় পেশাদার ফুটবলার, যিনি এফসি রোসকিলদে এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।
ফেদ্রিক হচ্ছেন ডেনীয় ক্লাব ড্রাগর বোল্ডক্লুব এবং ওদেন্সে বোল্ডক্লুব ক্লাবের যুব পর্যায়ের একজন খেলোয়াড়।
স্খ্রাম ডেনমার্কে জন্মগ্রহণ করেছেন। তার বাবা হচ্ছেন ডেনীয় এবং তার মা হচ্ছেন একজন আইসল্যান্ডীয়। পোল্যান্ড জাতীয় ফুটবল দল এবং স্লোভাকিয়া জাতীয় ফুটবল দলের বিরুদ্ধে ম্যাচের জন্য ২০১৫ সালের নভেম্বর মাসে তিনি সর্বপ্রথম জাতীয় দল হতে ডাক পান, কিন্তু তিনি উক্ত দুই ম্যাচে তার অভিষেক করতে পারেননি । এরপূর্বে, তিনি আইসল্যান্ডের হয়ে বেশ কয়েকটি যুব পর্যায়ের হয়ে খেলছেন। তিনি ২০১৭ সালের ৯ই ফেব্রুয়ারি তারিখে, মেক্সিকো জাতীয় ফুটবল দলের বিরুদ্ধে ম্যাচের মাধ্যমে অভিষেক করেন।
ন্যাশনাল সার্ভিস কর্মসূচি

ন্যাশনাল সার্ভিস কর্মসূচি হল বাংলাদেশ সরকার কর্তৃক গৃহীত একটি বেকারত্ব দূরিকরণ প্রকল্প। এ কর্মসূচিতে যুব উন্নয়ন অধিদপ্তর এর আওতায় বেকার যুবক ও যুব মহিলাদের চরিত্র গঠন ও স্বল্পমেয়াদি কর্মসংস্থানের মাধ্যমে বেকার যুবক ও যুব মহিলাদের কর্মসংস্থান সৃষ্টি ও স্বাবলম্বীকরণ দ্বারা বেকারত্ব দূরীকরণ ও দেশের আর্থসামাজিক উন্নয়ন। এ প্রকল্পের শ্লোগান হল "আত্মকর্মী যুবশক্তি, টেকসই উন্নয়নের মূলভিত্তি"।
ন্যাশনাল সার্ভিস কর্মসূচি প্রকল্পটি ২০১০ সালের ৬ মার্চ প্রথম পরীক্ষামূলক ভাবে কুড়িগ্রাম জেলার চালু করা হয়েছিল। এর পূর্বে ২০০৮ সালে ৯ম জাতীয় সংসদ নির্বাচনের সময় আওয়ামী তাদের নির্বাচনী ইশতেহারে ঘরে ঘরে চাকরি দেওয়ার ঘোষণা দিয়েছিল এবং ৫ই মার্চ ২০১০ সালে তৎকালীন প্রধানমন্ত্রী শেখ হাসিনা ন্যাশনাল সার্ভিস প্রকল্পের ঘোষণা দিয়েছিল। প্রথম পর্বের বাকি বরগুনা জেলায় ৬ মে এবং গোপালগঞ্জ জেলায় ৩১ জুলাই চালু হয়েছিল। প্রথম পর্বের মেয়াদ শেষ হয় ৩১ অক্টোবর ২০১৩ সালে। দ্বিতীয় পর্বে রংপুর বিভাগের ৮ উপজেলায় ২৮ মে ২০১৩ সালে চালু হয় এবং শেষ হয় ফেব্রুয়ারি ২০১৬ তারিখে। ১ জুলাই ২০১৫ থেকে তৃতীয় পর্বে ১৭টি জেলার ১৭টি উপজেলায় নিয়োগ শুরু হয় এবং মেয়াদ শেষ হয় ৩০ জুন ২০১৭ থেকে ফেব্রুয়ারি ২০১৮ এর মধ্যে। চতুর্থ পর্ব ১ জুন ২০১৬ সালে এবং পঞ্চম পর্ব ২৩ সেপ্টেম্বর ২০১৭ সালে শুরু হয়।
২০১৪ সালের ৩ এপ্রিল প্রাথমিক ও গণশিক্ষা মন্ত্রণালয একটি “শিক্ষক পুল নীতিমালা ২০১৪” জারি করেছিল। যাতে বলা হয়েছিল, প্রাথমিক বিদ্যালয়ে শিক্ষক নিয়োগের ক্ষেত্রে পুলভুক্ত শিক্ষক ও ন্যাশনাল সার্ভিস কর্মসূচীর সদস্যরা অগ্রাধিকার পাবেন। কিন্ত সার্ভিসভুক্ত শিক্ষকদের বাদ দিয়ে নীতিমালা বাস্তবায়ন করা হয়, ফলে পঞ্চগড় ও ময়মনসিংহের ২৭ জন সদস্য হাইকোর্টে রিট আবেদন দাখিল করে । রিট আবেদনের পরিপেক্ষিতে ১৩ মার্চ ২০১৮ তারিখে হাইকোর্ট শিক্ষকদেরকে কেন সরকারি প্রাথমিক বিদ্যালয়ের সহকারী শিক্ষকের শূন্য পদে নিয়োগ দেওয়া হবে না তা জানতে চেয়ে রুল জারি করে।
২০১০ সালে কর্মসূচির প্রথম পর্যায়ে কুড়িগ্রাম, বরগুনা ও গোপালগঞ্জ জেলার ১৯টি উপজেলায় ৫৬,৮০১ জনকে প্রশিক্ষণ দেয়া হয়েছিল এবং ৫৬,০৫৪ জনকে নিয়োগ দেয়া হয়েছিল। প্রথম পর্বের মেয়াদ শেষ হয় ৩ অক্টোবর ২০১৩ সালে এবং মোট ব্যয় হয় ৮৪৮ কোটি ২৬ লক্ষ টাকা। দ্বিতীয় পর্যায়ে ২৮ ফেব্রুয়ারি ২০১৩ সালে রংপুর বিভাগের ৭ জেলার ৮ উপজেলায় (ডিমলা, পীরগঞ্জ, কাউনিয়া, ফুলছড়ি, হাতীবান্ধা, খানসামা, হরিপুর ও পঞ্চগড় সদর) ১৪,৪৬৭ জনকে নিয়োগ দেওয়া হয় এবং এদের মেয়াদ শেষ হয় ২০১৬ সালে, মোট ব্যয় হয় ২২২ কোটি ৪৫ লক্ষ টাকা। তৃতীয় পর্যায়ে দরিদ্রতম ও মঙ্গা পিড়িত ১৭টি জেলার ১৭টি উপজেলায় ২০১৪-২০১৫ অর্থ বছরে, ২০১৫-২০১৬ অর্থ বছরে চতুর্থ পর্যায়ে ৭টি জেলার ২০টি উপজেলায়, পঞ্চম পর্যায়ে ১৫টি জেলার ২৪টি উপজেলায় সম্প্রসারণ করা হয়।
রাহুল অ্যায়র

রাহুল অ্যায়র(), (জন্ম ১৯৯১ সালের ২ নভেম্বর) একজন ভারতীয় পুরুষ ফ্রিস্টাইল কুস্তিগির। যিনি ২০১৮ সালে কমনওয়েলথ গেমসে ৫৭ কেজির ফ্রিস্টাইল শ্রেণিতে স্বর্ণপদক জিতেছেন।
রাহুল মহারাষ্ট্রের বিদ জেলার, তালুক পটোডা থেকে এসেছেন। রাহুলের বাবা সকল পরিবার নিয়ে ছোটো গ্রাম দিঘল-মালেওয়াদি থেকে পটোডা চলে আসেন।
২০০৮ কমনওয়েলথ, পুণে, ভারত - রাহুল স্বর্ণপদক পদক জিতেছিলেন।
২০০৯ জুনিয়র এশিয়ান রেসলিং চ্যাম্পিয়নশিপ - রাহুল স্বর্ণপদক পদক জিতেছিলেন।
২০০৯ জুনিয়র ওয়ার্ল্ড রেসলিং চ্যাম্পিয়নশিপ - রাহুল রৌপ্য পদক জিতেছিলেন।
২০১৮, ২১তম কমনওয়েলথ গেমসে ৫৭ কেজি ফ্রিস্টাইল - রাহুল স্বর্ণপদক জিতেছিলেন।
ন্যাশনাল চ্যাম্পিয়নশিপস - গোল্ড মেডেলিস্ট (৫ বার)
২০১১ সালে, তাশখন্দ, উজবেকিস্তানে এশিয়ান কুস্তি চ্যাম্পিয়নশিপ টুর্নামেন্টে, রাহুল পুরুষদের ফ্রিস্টাইল ৫৫ কেজি বিভাগে ব্রোঞ্জ পদক জিতেছিলেন।
প্রথম রাউন্ডে, রাহুল কাজাখস্তানের রাসুল কালিয়ভকে ৩: ১ ব্যবধানে হারান। পরের রাউন্ডে তিনি দক্ষিণ কোরিয়ার কেওং-ইয়াং এর কাছে ১:৩ হেরে যান। রেপচার্জ রাউন্ডের জন্য যোগ্যতা অর্জন করতে সক্ষম হওয়ার পর, তার প্রথম রেপচার্জের প্রতিদ্বন্দ্বী [উজবেকিস্তান]এর নাসিবুলা কুরবানভ ছিলেন এবং তাকে ৩: ১ ব্যবধানে হারান। তিনি সিরিয়া থেকে ফিরাস আল আলী রিফাইয়ের বিরুদ্ধে ৫:০ ব্যবধানে জয় লাভ করে ব্রোঞ্জ পদক জিতে নেন।
২০১১ সালে, মেলবোর্ন, কমনওয়েলথ চ্যাম্পিয়নশিপসে, রাহুল পুরুষের ফ্রিস্টাইল ৫৫ কেজি বিভাগে স্বর্ণপদক জিতেছিলেন, কানাডা গিলবার্ট মুসান্নাজাকে এবং স্কটল্যান্ডের ক্রেগ ম্যাকেননাকে পরাজিত করেন।
রেসলিং ফেডারেশন অব ইন্ডিয়া (ডব্লিউএফআই), ২০১৬ রিও অলিম্পিকসের ভারতীয় কুস্তি দলে ৫৭ কেজি বিভাগে অলিম্পিকের বিভাগে সন্দীপ তোমারের সুযোগ পাওয়া, মঙ্গোলিয়া প্রশিক্ষণ ক্যাম্পে যাওয়ার ভিসার কথা এবং কুইকাইফায়ারের প্রতিদ্বন্দ্বিতা করার সুযোগ পাচ্ছেন না জানতে পারায়, রাহুল জর্জিয়াতে একটি প্রশিক্ষণ ক্যাম্পে যাওয়ার পথে ভারতীয় কুস্তি দল পরিত্যাগ করেন। যদিও দিল্লিতে নির্বাচন ট্রায়ালে, রাহুল শীর্ষে উঠে আসেন, সন্দীপ তমারকে চূড়ান্তভাবে পরাজিত করেন এবং অমিত দাহিয়া তৃতীয় হন। ডব্লিউএফআই তাদের সিদ্ধান্তের পক্ষে যুক্তি তুলে ধরেছেন যে, যেহেতু সাম্প্রতিক সময়ে অলিম্পিকের চূড়ান্ত প্রতিযোগিতার যাওয়ার এশিয়ান অলিম্পিক কোয়ালিফাইং টুর্নামেন্টেে রাহুল তার অলিম্পিকে যাওয়ার কোটা জেতার সুযোগ নষ্ট করেছেন তাই তারা মঙ্গোলিয়া ইভেন্টের জন্য ৫৭ কেজি বিভাগে দ্বিতীয় সেরা কুস্তিগির সন্দীপ তমারকে সুযোগ দিয়েছেন।
২০১৮ সালে, গোল্ড কোস্ট, কুইন্সল্যান্ডে, কমনওয়েলথ গেমসে রাহুল স্বর্ণপদক জিতেছিলেন। কানাডার স্টিভেন টাকাহাসির বিরুদ্ধে শেষের দিকে আঘাত নিয়ে লড়াই করে ১৫-৭ ব্যবধানে জয় লাভ করেন। কমনওয়েলথ গেমসে এটি প্রথম স্বর্ণপদক।
লুইস ক্যালহার্ন

লুইস ক্যালহার্ন (ইংরেজি: Louis Calhern) নামে পরিচিত কার্ল হেনরি ভই (ইংরেজি: Carl Henry Vogt; ১৯শে ফেব্রুয়ারি ১৮৯৫ - ১২ই মে ১৯৫৬) ছিলেন একজন মার্কিন অভিনেতা। তিনি ৩০টির অধিক ব্রডওয়ে মঞ্চনাটক এবং ৭০টির অধিক চলচ্চিত্রে অভিনয় করেছেন। "দ্য ম্যাগনিফিসেন্ট ইয়াঙ্কি" চলচ্চিত্রে অলিভার ওয়েন্ডেল হোমস চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
ক্যালহার্ন ১৮৯৫ সালের ১৯শে ফেব্রুয়ারি নিউ ইয়র্কের ব্রুকলিনে জন্মগ্রহণ করেন। তার জন্মনাম কার্ল হেনরি ভই। তার পিতা ইউজিন আডলফ ভই এবং মাতা হুবার্টিনা ফ্রিজ ভই। তারা দুজনেই জার্মান ছিলেন। ক্যালহার্নের এক বোন ছিল। তার পিতা ছিলেন একজন টোবাকো ডিলার। ক্যালহার্ন যখন খুব ছোট তখন তার পরিবার নিউ ইয়র্ক ছেড়ে মিজুরির সেন্ট লুইসে চলে যান। একজন মঞ্চ ব্যবস্থাপক একটি মঞ্চ স্টক কোম্পানির সফরে বের হলে হাই স্কুলে ফুটবল খেলারত ক্যালহার্নকে চিহ্নিত করেন এবং বিট প্লেয়ার হিসেবে নিয়ে যায়। অপর একটি সূত্রে বলা হয়, গ্রেস জর্জ সেন্ট লুইস হাই স্কুলের ফুটবল দলকে একটি শেকসপিয়ারীয় মঞ্চনাটকে একটি অংশের জন্য নিয়ে যায়।
প্রথম বিশ্বযুদ্ধ শুরুর অল্প কিছুদিন পূর্বে ক্যালহার্ন নিউ ইয়র্কে ফিরে গিয়ে অভিনয়কে কর্মজীবন হিসেবে বেছে নেওয়ার সিদ্ধান্ত নেন। তিনি প্রপ বয় ও বিট প্লেয়ার হিসেবে বিভিন্ন সফরকারী ও বারলেস্ক কোম্পানির হয়ে কাজ শুরু করেন। "কোবরা" মঞ্চনাটক দিয়ে তিনি একজন ম্যাটিনি আইডল হয়ে ওঠেন।
প্রথম বিশ্বযুদ্ধ শুরু হলে তিনি মঞ্চ কর্মজীবনে বিরতি দেন এবং মার্কিন যুক্তরাষ্ট্রের সেনাবাহিনীর ১৪৩ ফিল্ড আর্টিলারি হিসেবে দায়িত্ব পালন করেন।
ক্যালহার্নের চলচ্চিত্র কর্মজীবন শুরু হয় ১৯২০-এর দশকের শুরুর দিকে পরিচালক লুইস ওয়েবারের নির্বাক চলচ্চিত্র দিয়ে, যার মধ্যে উল্লেখযোগ্য ছিল "দ্য ব্লট" (১৯২১)। ১৯২১ সালে এক সংবাদপত্রের মন্তব্য ছিল, "তারকা খ্যাতিতে নতুন আগমন ঘটেছে লুইস ক্যালহার্নের, যিনি লস অ্যাঞ্জেলেসের মরস্কো স্টক কোম্পানিতে কাজ করতেন, মিস ওয়েবার তাকে "হোয়াট্‌স ওর্থ হোয়াইল?" চলচ্চিত্রে যুক্ত করে তার থেকে কেন্দ্রীয় অভিনেতার কাজ বের করে এনেছেন।"
ব্যক্তিগত নাম

একটি ব্যক্তিগত নাম বা পূর্ণ নাম হল এমন একটি নামের গুচ্ছ যা দ্বারা একজন ব্যক্তি পরিচিত হয় এবং শব্দ-মালা হিসাবে পঠিত হতে পারে, এর থেকে বোঝা যায় যে, একসাথে এই নামগুলি, তারা সবাই সেই এক ব্যক্তির সাথে সম্পর্কযুক্ত। অনেক সংস্কৃতির মধ্যে, জন্মসূত্রের নাম বা ব্যক্তির আইনগত নামটি সমার্থক হয়। ব্যক্তিগত নামগুলির একাডেমিক গবেষণার নাম অ্যানথ্রোপনিমি।
পাশ্চাত্য সংস্কৃতিতে সর্বাধিক প্রায় সকল ব্যক্তি কমপক্ষে যথাক্রমে একটি নাম (প্রথম নাম, ফৌজদারি বা খ্রিস্টীয় নাম নামেও পরিচিত) একটি উপাধিসহ (যা শেষ নাম বা পারিবারিক নাম হিসেবেও পরিচিত) নামে পরিচিত, প্রকৃতপক্ষে থমাস জেফারসন এ থমাস এবং জেফারসন-এতে শেষাংশটি ব্যক্তিটি যে কোন পরিবার, একটি উপজাতি, অথবা একটি গোষ্ঠীর অন্তর্গত তা বোঝায়। যেখানে দুই বা ততোধিক নাম রয়েছে সেখানে সাধারণভাবে কেবলমাত্র একটি (সাধারণত ইংরেজি ভাষাভাষী সংস্কৃতিতে প্রথম নামটি) নাম সাধারণ বক্তব্যে ব্যবহার করা হয়।
আরেকটি নামকরণের প্রচলন যা প্রধানত আরবীয় সংস্কৃতিতে ব্যবহার করা হয় এবং আফ্রিকা ও এশিয়া জুড়ে বিভিন্ন অন্যান্য অঞ্চলে ব্যক্তির অনেকগুলি পরপর নাম দিয়ে শনাক্ত করা হয়, যাতে ব্যক্তির পিতার নাম এবং তারপরে পিতার পিতা এবং আরো, এর সাথে, সাধারণতঃ পরিবারের নামের (গোত্র বা গোষ্ঠী নাম) সঙ্গে শেষ হয়। যাইহোক, সরকার কর্তৃক প্রদত্ত আইডি নামটি সীমাবদ্ধ করার জন্য একজন ব্যক্তির আইনগত পূর্ণ নামটি সাধারণত শেষে পরিবারের নামসহ প্রথম তিনটি নাম অন্তর্ভুক্ত থাকে। এছাড়াও মনে রাখতে হবে যে বিয়ের পর স্ত্রীর নাম পরিবর্তন হয় না, এবং এটি উপরে বর্ণিত নামকরণের রীতি অনুসরণ করে।
পাশ্চাত্য সহ কিছু সংস্কৃতির, এছাড়াও (অথবা একবার যোগ) পিতা বা বংশের নামানুযায়ী বা মাতার নামানুযায়ী যোগ করা হয়। উদাহরণস্বরূপ, মধ্যম নাম হিসাবে পিওতর ইলিচ চাইকভ্‌স্কি (যার পিতৃদত্ত নাম ইলিয়া) অথবা নামে একটি অন্তিম নাম হিসাবে, যেমন বজরুক গৌমুন্ডসডটির (যার পিতার নাম গৌমুন্ডুর ছিল) বা হেইওয়ার হেলগুসন (যার মার নাম ছিল হেলগা) এর সাথে শেষ নাম হিসেবে। প্রাচ্যের সংস্কৃতির মধ্যে একই ধারণা বিদ্যমান।
যাইহোক, বিশ্বের কিছু এলাকায়, অনেক মানুষ একক নামে পরিচিত, এবং তাই মনোনিমাস/mononymous বলে বলা হয়। এখনও অন্য সংস্কৃতির স্বতন্ত্রভাবে বা সমষ্টিগতভাবে, নির্দিষ্ট ব্যক্তিদের নির্দিষ্ট, নির্দিষ্ট নামগুলির ধারণার অভাব রয়েছে। কিছু বিচ্ছিন্ন উপজাতি, যেমন অ্যামাজন এর Machiguenga, ব্যক্তিগত নাম ব্যবহার করে না।
জন্মের সময় প্রদত্ত নামগুলির সাধারণ অংশগুলি হল:
ঝুলন্ত সেতু

ঝুলন্ত সেতু বা সাসপেনশন সেতু একটি সেতু যার একটি ডেক (ভারবহনের অংশ) সেতুর দুই প্রান্তের স্তম্ভের মধ্যে ঝুলন্ত ধাতব মোটা তারের সঙ্গে উল্লম্ব সাসপেনশন তারের নিচে নিক্ষিপ্ত হয়। এই ধরনের সেতুর প্রথম আধুনিক উদাহরণটি ১৮ শতকের প্রথম দিকে নির্মিত হয়েছিল। সহজ সাসপেনশন সেতু, যার উল্লম্ব পতনরোধকারীর অভাব রয়েছে, বিশ্বের অনেক পাহাড়ী অংশে এই সব সেতুর ব্যবহারের দীর্ঘ ইতিহাস রয়েছে।
এই ধরনের সেতুর টাওয়ারের মধ্যে সোপানযুক্ত স্লট রয়েছে, পাশাপাশি উল্লম্ব সাসপেন্ডার তারগুলি যা নিচে ডেকের ওজন বহন করে, যার উপর দিয়ে যানবাহন চলাচল করে। এই ব্যবস্থা অতিরিক্ত স্থানের জন্য ডেক স্তর অনুভূমিক অবস্থায় আসতে অথবা ধনুকাকারে ঊর্ধ্বে উঠতে সাহায্য করে। অন্যান্য সাসপেনশন সেতুর ধরনের মত, এই ধরনের প্রায়ই অস্থায়ী কাজ ছাড়া নির্মিত হয়।
সেতুর প্রতিটি প্রান্তে সাসপেনশন কেব্‌লগুলিকে আবদ্ধ করা উচিত, যেহেতু সেতুতে প্রয়োগ করা যেকোনো ভর বা লোড এই প্রধান তার বা কেব্‌লের টানে রূপান্তরিত হয়। প্রধান তারগুলি স্তম্ভগুলির বাইরে ডেক-স্তরের সমর্থন পর্যন্ত অগ্রসর হয়, এবং স্থলভাগের অ্যাঙ্করগুলির সাথে সংযোগ স্থাপন করে। ডেক উল্লম্ব সাসপেন্ডার তারের বা ছিদ্র দ্বারা সমর্থিত, হ্যাঙ্গার বলা হয়। কিছু পরিস্থিতিতে, টাওয়ারগুলি একটি ব্লাফ বা ক্যানিয়নের প্রান্তে বসতে পারে যেখানে রাস্তা সরাসরি প্রধান স্প্যানের দিকে অগ্রসর হতে পারে, অন্যথায় সেতুতে সাধারণত দুটি ছোট স্প্যান থাকে, যা থামের এবং হাইওয়ে উভয়ের মধ্যেই চলতে পারে, যা সমর্থিত হতে পারে সাসপেন্ডার তারের দ্বারা বা এই সংযোগ করতে একটি ভারবহনকারী কাঠামো/ট্রাস সেতু ব্যবহার করতে পারে। পরের ক্ষেত্রে আউটবোর্ডের প্রধান কেব্‌লগুলিতে খুব কম চাপ থাকবে।
সেতুর জন্য যেখানে ডেক সাসপেন্ডারদের অনুসরণ করে, সহজ সাসপেনশন ব্রিজটি দেখুন।
প্রথম সময়কার সাসপেনশন ব্রিজগুলি খাদ অতিক্রম করত, সম্ভবত একই স্তরে একটি ডেকের মতো অথবা দড়িগুলির নিচে টানানো যেমন দড়িটি একটি শাখা আকৃতির ডেক ছিল।
তিব্বতী সন্ন্যাসী ও সেতু-নির্মাতা থ্যাংটং গিয়াল্পো তার স্বাভাবিক সাসপেনশন ব্রিজের সংস্করণে লোহার শৃঙ্খল ব্যবহার করেছেন। ১৪৩৩ সালে, গিয়াল্পো গালিপো পূর্ব ভুটানে আটটি সেতু নির্মাণ করে। গিয়াল্পো'র শেষ চালু শিকল-সংযুক্ত সেতুটি ছিল ট্রাসী যমজেশের পথে ডুকসুমের থংটং গালপো সেতু, যা অবশেষে ২০০৪ সালে ভেসে যায়। গিয়াল্পো'র লোহার শিকল সেতুতে সাসপেন্ডেড ডেক সেতু অন্তর্ভুক্ত ছিল না যা আজকের সকল আধুনিক সাসপেনশন ব্রিজের প্রধান উপাদান। পরিবর্তে, গিয়াল্পো- ব্রিজের উভয় রেলিং এবং হাঁটার পথ তারের দ্বারা নির্মিত হত। লোহা শৃঙ্খলে ব্যবহার করার পূর্বে মনে করা হয় যে, গিয়াল্পো মোটা পাকানো উইলো বা ইয়াকের চামড়ার দড়ি ব্যবহার করতেন। তিনি হয়তো আটোসাটো পাকান কাপড়ও ব্যবহার করে থাকতে পারেন।
ধাতুগণ

বাংলা ব্যাকরণে, ধাতুর গণ বলতে ধাতু বা ক্রিয়ামূলগুলোর বানানের ধরনকে বোঝায়। এক্ষেত্রে "গণ" শব্দের অর্থ হলো শ্রেণি।
ধাতুর গণ নির্ধারণ করতে দুইটি বিষয়ের প্রতি লক্ষ রাখা হয়-<br>(ক) ধাতুর অক্ষর সংখ্যা। এবং<br>(খ) ধাতুর প্রথম বর্ণে সংযুক্ত স্বরবর্ণ।
উদাহরণ: 'লওয়া' ক্রিয়ার ধাতু ল (ল + অ)। 'ল' একাক্ষর ধাতু অবং প্রথম বর্ণ ল্-এর সাথে স্বরবর্ণ 'অ' সংযুক্ত আছে। সুতরাং, হ-আদিগণের মধ্যে ল্-ধাতু (ক্রিয়াপদ- লওয়া) পড়বে।
বাংলা ভাষার সমস্ত ধাতুকে ২০টি গণে ভাগ করা হয়েছে। এগুলো হলো:
মৌসম খাত্রি

২০০৬ সালে খাত্রি ক্যাডেট স্তরে তার আন্তর্জাতিক অভিষেক ঘটে এবং ২০০৮ সালে সিনিয়র স্তরে জাতীয় চ্যাম্পিয়ন হওয়ার পর, তিনি নিয়মিতভাবে ৯৬ কেজি / ৯৭ কেজি ফ্রিস্টাইল ইভেন্টে আন্তর্জাতিক প্রতিযোগিতায় ভারতের প্রতিনিধিত্ব করছেন। ওয়ার্ল্ড রেসলিং চ্যাম্পিয়নশিপে তিনি দু'বার প্রতিনিধিত্ব করেন। অপেশাদার কুস্তির পাশাপাশি, খাতরি পেহলওয়ানি ঐতিহ্যবাহী ভারতীয় কুস্তিতেও সক্রিয় ছিলেন, যেখানে তিনি পাঁচবার হিন্দ কেছরি শিরোনাম জিতেছেন। তিনি হরিয়ানা রাজ্যের পুলিশ বিভাগে সাব ইন্সপেক্টর হিসাবে দায়িত্ব পালন করেন।
১০ই ডিসেম্বর ১৯৯০-এ হরিয়ানাের সোনিপাত জেলার পাঞ্ছি জাতন গ্রামে জন্মগ্রহণ করেন খাত্রি এবং রোহাতক থেকে তার শিক্ষা সম্পন্ন করেন। তার পিতা সুবহ সিং, যিনি একজন কুস্তিগির ছিলেন, তিনি তার প্রবর্তনমূলক বছরগুলিতে কুস্তির প্রতি তার আকর্ষণকে তুলে ধরতে গুরুত্বপূর্ণ ভূমিকা পালন করেছিলেন। পরে, অনুপ সিং তাকে একটি ফ্রিস্টাইল কুস্তিগির হিসেবে শিক্ষা প্রদান করেছিলেন। ২০১০ সালে, এশিয়ান গেমসে তার পডিয়াম শেষ হওয়ার পর, হরিয়ানা সরকার তাকে নিয়োগের নীতির অধীনে হরিয়ানা পুলিশে একজন সাব-ইন্সপেক্টর হিসেবে নিযুক্ত করেছিল।
২০০৬ এশিয়ার ক্যাডেট চ্যাম্পিয়নশিপে খাত্রির আন্তর্জাতিক অভিষেক হয়েছিল, যেখানে তিনি একটি রৌপ্য পদক জিতেছিলেন। ১৮ বছর বয়সে, যদিও তিনি জুনিয়র কুস্তিগির ছিলেন, তিনি ২০০৮ সালে সিনিয়র ন্যাশনাল রেসলিং চ্যাম্পিয়নশিপের ৫৩তম সংস্করণে প্রতিযোগিতায় অংশ নেন। তিনি ৯৬ কেজি ফ্রিস্টাইল ইভেন্টের ফাইনালে অনিল মানকে পরাজিত করে জাতীয় চ্যাম্পিয়ন হন যদিও তিনি পরের বছর শিরোপা রক্ষা করতে পারেননি - ব্রোঞ্জ পদক দিয়ে শেষ করেন। তিনি ২০০৯ সালে, এশিয়ান কুস্তি চ্যাম্পিয়নশিপের সিনিয়র লেভেলে তার আন্তর্জাতিক অভিষেক ঘটে এবং অষ্টম স্থান অর্জন করেন।
যদিও ২০০৯ সালের নভেম্বরে শহীদ ভগত সিং আন্তর্জাতিক কুস্তি প্রতিযোগিতায় খাত্রি স্বর্ণপদক জিতেছিলেন, সিনিয়র স্তরে তার প্রথম প্রধান সাফল্য ছিল একমাসে পরে যখন তিনি চূড়ান্ত ফাইনালে পাকিস্তানের মোহাম্মদ উমারকে পরাজিত করে কমনওয়েলথ চ্যাম্পিয়ন হন।
২০১০ সালের, এশিয়ান গেমস, খাত্রি ব্রোঞ্জ পদক লাভ করেছিলেন।
২০১১ সালে, মেলবোর্নে অনুষ্ঠিত কমনওয়েলথ কুস্তি চ্যাম্পিয়নশিপে খাত্রি তার স্বদেশবাসী বরুণ কুমারেকে হারিয়ে স্বর্ণপদক লাভ করেন। তার কর্মজীবনের প্রথম সিনিয়র স্তরের বিশ্ব চ্যাম্পিয়নশিপে অংশগ্রহণ, খাত্রি প্রথম দুই রাউন্ডে লিওন র্যাটিগ্যান এবং হারুতুনন ইয়েনোকানের বিরুদ্ধে জয়লাভ করেন। তবে, তিনি প্রাক-চূড়ান্ত ফাইনালে স্লোভাকিয়ার জোজেফ জলোভিয়ারের কাছে পরাজিত হন।
নভেম্বর ২০১২ সালে খাত্রিকে দুই বছর নিষিদ্ধ করা হয়। তবে, খাত্রি এই সিদ্ধান্তের বিরুদ্ধে আপিল করেন। এবং শুনানীর পর, জাতীয় এন্টি ডোপিং এজেন্সি (ন্যাডএ) এর আপীল সংস্থা তার নিষেধাজ্ঞা ন'মাসের মধ্যে হ্রাস করে "খেলোয়াড়দের জন্য যোগ্যতামূলক শাস্তিমূলক ব্যবস্থার আগে ৩১৪ দিন বিলম্বিত" বলে উল্লেখ করে। সুতরাং ফেব্রুয়ারি ২০১৪ সালে তার নিষেধাজ্ঞা শেষ।
নিষেধাজ্ঞা শেষ হওয়ার পর, খাত্রি ২০১৫ সালে, এশিয়ান কুস্তি চ্যাম্পিয়নশিপে অংশগ্রহণ করেন এবং ইন্টারন্যাশনাল সার্কিটে ফিরে আসেন, যেখানে তিনি কোয়ার্টার ফাইনালে পৌঁছান ৬-১০ ব্যবধানে জাপানের টেকসি ইয়ামাগুচি কাছে হেরে যান।
২০১৬ সালে, গুয়াহাটিতে অনুষ্ঠিত দক্ষিণ এশীয় গেমসে, খাত্রি ফাইনালে আফগানিস্তানের রাজা নাসরীকে পরাজিত করে স্বর্ণপদক লাভ করেন।
২০১৮ সালে, গোল্ড কোস্ট, কুইন্সল্যান্ডে, কমনওয়েলথ গেমসে খাত্রি রৌপ্য পদক জিতেছিলেন।
অনুসর্গ

অনুসর্গ বা কর্মপ্রবচনীয় বাংলা ব্যাকরণের একটি পদ। বাংলা ভাষায় যে অব্যয় শব্দগুলো কখনো স্বাধীন পদরূপে, আবার কখনো শব্দ বিভক্তির ন্যায় বাক্যে ব্যবহৃত হয়ে বাক্যের অর্থ প্রকাশে সাহায্য করে, সেগুলোকেই অনুসর্গ বা কর্মপ্রবচনীয় বলা হয়।
অনুসর্গগুলো কখনো প্রাতিপদিকের পরে ব্যবহৃত হয়, আবার কখনো 'কে' বা 'র' বিভক্তিযুক্ত শব্দের পরে বসে।
উদাহরণ:মাথার উপর নীল আকাশ (এখানে উপর একটি অনুসর্গ)
বাংলা অনুসর্গ দুই প্রকার। যথা-
প্রতি, বিনা, বিহনে, সহ, ওপর, অবধি, হেতু, মাঝে, পরে, ভিন্ন, বই, ব্যতীত, জন্যে, জন্য, পর্যন্ত, অপেক্ষা, সহকারে, তরে, পানে, নামে, মতো, নিকট, অধিক, পক্ষে, দ্বারা, দিয়া, দিয়ে, কর্তৃক, সঙ্গে, হইতে, হতে, থেকে, চেয়ে, পাছে, ভিতর, ভেতর, ছাড়া, ইত্যাদি
এদের মধ্যে দ্বারা, দিয়া, দিয়ে, কর্তৃক (তৃতীয়া বিভক্তি), হইতে, হতে, চেয়ে (পঞ্চমী বিভক্তি), অপেক্ষা, মধ্যে প্রভৃতি কয়েকটি অনুসর্গ বিভক্তিরূপে ব্যবহৃত হয়।
দিব্যা কাকরন

দিব্যা কাকরন উত্তর দিল্লীর একজন মধ্যবিত্ত পরিবারের অন্তর্গত। তার পিতার সুরাজ কাকরন আন্ডারওয়্যার (लंगोट) বিক্রি করেন এবং তার মা বাড়িতে সেগুলো সেলাই করেন। ১৭ই নভেম্বর ২০১৭ সালে, ১৯ বছর বয়সী দিব্যা, যখন তার প্রথম সিনিয়র জাতীয় পদক জিতেছেন এবং রেফারি তাকে বিজয়ী ঘোষিত করছেন, সেই মুহূর্তটা তার পিতা দেখতে পাননি, কারণটা তার পিতার কথায়, "অতীতে এমন অনেকবার হয়েছে, আমি স্টেডিয়ামের বাইরে আন্ডারওয়্যার বিক্রি করছিলাম, সে আমাদের পরিবার চালায় ও জেতে, অর্থ উপার্জন করে এবং আমরা সেই কারণে বেঁচে আছি। আমি ভাবলাম আমি কিছু টাকা উপার্জন করি।"
দিব্যা নয়ডা কলেজে অফ ফিজিকাল এডুকেশান থেকে বিপিইএস অধ্যয়ন করছেন
২০১৭ সালে, নিউ দিল্লিতে অনুষ্ঠিত এশিয়ান কুস্তি চ্যাম্পিয়নশিপে ৬৯ কেজি বিভাগে দিব্যা জাপানের সারা দোশোর কাছে পরাজিত হন এবং রৌপ্য পদক জিতেছেন। তিনি তৃতীয় ভারতীয় কুস্তিগির, যিনি এশিয়ান কুস্তি চ্যাম্পিয়নশিপে পদক জিতেছেন, তার আগে ভিনেশ ফোগাট ও রিও অলিম্পিকের ব্রোঞ্জ মেডেলিস্ট সাক্ষী মালিক পদক জিতেছিলেন।
২০১৭ সালে, এশিয়ান কুস্তি চ্যাম্পিয়নশিপ শেষ হওয়ার পর, শীঘ্রই দিব্যাকে হতাশার মুখোমুখি হতে হয়েছিল কারণ তাকে কয়েক মাসের জন্য কুস্তি বন্ধ করতে হয়েছিল কারণ তার কিডনিতে একটি পাথর পাওয়া গিয়েছিল। ফলস্বরূপ, তিনি প্যারিসে অনুষ্ঠিত বিশ্ব কুস্তি চ্যাম্পিয়নশিপে অংশগ্রহণ করতে পারেননি। দিব্যা সুস্থ হওয়ার পর, তিনি ইন্দোরে অনুষ্ঠিত জাতীয় কুস্তি প্রতিযোগীতায় স্বর্ণ পদক লাভ করেন। কয়েকদিন পরে, তিনি অনূর্ধ্ব -২৩ ওয়ার্ল্ড রেস্টলিং চ্যাম্পিয়নশিপে ব্রোঞ্জ পদক ম্যাচে লিথুনিয়ার ড্যানু ডমিকাটিত্টি কাছে হেরে যান।
২০১৭ সালের ডিসেম্বরে দক্ষিণ আফ্রিকার জোহানেসবার্গ অনুষ্ঠিত কমনওয়েলথ চ্যাম্পিয়নশিপে দিব্যা স্বর্ণ পদক জিতেছিলেন।
২৩ মার্চ ২০১৮ সালে, ভিওয়ানি, হরিয়ানায় অনুষ্ঠিত "ভারত কেশরি দাঙ্গাল" প্রতিযোগীতায় দিব্যা "ভারত কেশরি দাঙ্গাল" শিরোপা জয়ী হন, চূড়ান্ত ম্যাচে তিনি রিতু মালিককে পরাজিত করেন। ২৩ মার্চ ২০১৮, বৃহস্পতিবার, এই চূড়ান্ত ম্যাচের আগে তিনি আন্তর্জাতিক চ্যাম্পিয়ন দাঙ্গাল মেয়ে গীতা ফোগাটকে পরাজিত করেন।
২০১৮ সালে, গোল্ড কোস্ট, কুইন্সল্যান্ডে, কমনওয়েলথ গেমসে, ৬৮ কেজি কুস্তির ফ্রিস্টাইল বিভাগে দিব্যা তার সবচেয়ে সহজতম লড়াইয়ে ব্রোঞ্জ পদক জিতেছেন। তিনি বাংলাদেশের শেরিন সুলতানার বিপক্ষে জয়লাভের মাধ্যমে বিজয়ী পদক জিতেছেন। ১৯-বছর-বয়সী দিব্যা মাত্র ৩৬ সেকেন্ড সময় নেন এবং স্কোর দাঁড়ায় ৪-০।
২০১৮ এশিয়ান গেমস, জাকার্তা, পেলবঙ্গ, ইন্দোনেশিয়া, মহিলাদের ৬৮ কেজি কুস্তির ফ্রিস্টাইল বিভাগে দিব্যা ব্রোঞ্জ পদক জিতেছেন।
গণপরিবহন

গণপরিবহন: সাধারণ যাত্রীদের জনসাধারণের জন্য উপলব্ধ একটি পরিবহন ব্যবস্থা। বিশেষ করে পরিচালিত রুটগুলিতে যাত্রী পরিবহন একটি সময়সূচীতে পরিচালিত হয় এবং এটি একটি নির্ধারিত মূল্য দ্বারা করা হয়। প্রতিটি ট্রিপ। পাবলিক পরিবহন বা গণপরিবহনের উদাহরণগুলির মধ্যে শহরের বাস, ট্রলিবাস, ট্রাম (বা হালকা রেল) এবং যাত্রীবাহী ট্রেন, দ্রুত পরিবহন ব্যবস্থা (মেট্রো / সাবওয়ে / ভূগর্ভস্থ ইত্যাদি) এবং ফেরি অন্তর্ভুক্ত। শহরগুলির মধ্যে গণপরিবহনগুলি বিমান, আন্তঃনগর বাস পরিষেবক এবং আন্তঃনগর রেল (ইন্টারসিটি রেল) দ্বারা প্রভাবিত। বিশ্বের অনেক অংশে উচ্চ গতির রেল ব্যবস্থাগুলি বিকশিত হচ্ছে।
বেশিরভাগ গণপরিবহন ব্যবস্থাতে সময়সীমা নির্ধারিত সময়ের সাথে স্থির রুটগুলির সাথে চালিত হয়, যা সর্বাধিক ঘন ঘন পরিষেবা (যেমন: "প্রত্যেক ১৫ মিনিট" দিনের কোনও নির্দিষ্ট সময়ের জন্য নির্ধারণ করা হয়)। অধিকাংশ গণপরিবহনের মধ্যে রয়েছে অন্যান্য উপায়, যেমন ট্রেন চলাচলের জন্য যাত্রীদের যাত্রা বা বাস চলাচলের সুবিধা। বিশ্বের অনেক অংশে ট্যাক্সি পরিষেবা অফারের চাহিদাগুলি ভাগ করে নিয়েছে, যা নির্দিষ্ট গণপরিবহনের সাথে প্রতিদ্বন্দ্বিতা করতে পারে, বা তাদের প্রশংসা করতে পারে, যাত্রীদেরকে ইন্টারচেঞ্জের মাধ্যমে নিয়ে আসতে। প্যারাট্রান্সিট কখনও কখনও নিম্ন চাহিদাগুলির ক্ষেত্রে এবং "ডোর-টু-ডোর" পরিষেবা প্রয়োজন এমন লোকদের জন্য ব্যবহৃত হয়। 
নগরের সার্বজনীন গণপরিবহন ব্যবস্থার ক্ষেত্রে এশিয়া, উত্তর আমেরিকা, ও ইউরোপের মধ্যে পার্থক্য রয়েছে। এশিয়াতে, মুনাফা-চালিত, বেসরকারি মালিকানাধীন এবং জনসাধারণের ব্যবসা বাণিজ্য এবং রিয়েল এস্টেট সংস্থাগুলি প্রধানত পাবলিক ট্রানজিট ব্যবস্থা পরিচালনা করে। উত্তর আমেরিকায়, "পৌর গণপরিবহন কর্তৃপক্ষ" সর্বাধিক গণপরিবহন ব্যবস্থা চালায়। ইউরোপে, রাষ্ট্রীয় মালিকানাধীন ও বেসরকারি উভয় সংস্থা প্রধানত সরকারী গণপরিবহন ব্যবস্থা পরিচালনা করে, সরকারী পরিবহন পরিষেবা লাভের দ্বারা চালিত অর্থের দ্বারা ব্যবহার করা যেতে পারে অথবা সরকারী ভর্তুকি দ্বারা অর্থায়নে পরিচালিত হতে পারে যার মধ্যে প্রতিটি যাত্রীকে ফ্ল্যাট হারের ভাড়া দিতে হয় । সেবা উচ্চ ব্যবহারকারীত্ব সংখ্যার এবং উচ্চ হারে ভারা পুনরুদ্ধার অনুপাতের মাধ্যমে সম্পূর্ণরূপে লাভজনক হতে পারে, অথবা নিয়ন্ত্রিত এবং সম্ভবত স্থানীয় বা জাতীয় কর রাজস্ব থেকে ভর্তুকি করা হয়। সম্পূর্ণভাবে ভর্তুকির দ্বারা কিছু শহরগুলিতে বিনামূল্যে গণপরিবহন পরিষেবা প্রদান করে।
ভৌগোলিক, ঐতিহাসিক ও অর্থনৈতিক কারণগুলির জন্য, পার্থক্য রয়েছে আন্তর্জাতিকভাবে বিদ্যমান জনসাধারণের গণরিবহণের ব্যবহার এবং গণপরিবহনের পরিমাণে। যদিও ওল্ড ওয়ার্ল্ডের দেশগুলো তাদের পুরানো ও ঘন বসতি সম্পর্ন শহরগুলিতে গণপরিবহন পরিবেশন করছে বিস্তৃত ভাবে এবং ঘন গণপরিবহন ব্যবস্থা আছে, তবে নিউ ওয়ার্ল্ডের অনেকগুলি শহরে আরো বেশি করে গণপরিবহনের প্রয়োজন কারণ এই সব শহরে সার্বজনীন পরিবহন ব্যবস্থা পর্যাপ্ত ভাবে নেই। "ইন্টারন্যাশনাল এসোসিয়েশন অব পাবলিক ট্রান্সপোর্ট" (ইউআইটিপি) হল পাবলিক ট্রান্সপোর্ট অথরিটি এবং পরিচালক, প্রকল্পের সিদ্ধান্ত নির্মাতা, বৈজ্ঞানিক প্রতিষ্ঠান এবং গণপরিবহন সরবরাহ ও পরিষেবার শিল্পের জন্য আন্তর্জাতিক নেটওয়ার্ক। সংস্থাটির ৯২ টি দেশে ৩,৪০০ সদস্য রয়েছে।
৫জি

৫ম প্রজন্মের ওয়্যারলেস সিস্টেম, সংক্ষেপে ৫জি, হচ্ছে উন্নত প্রযুক্তির ওয়্যারলেস নেটওয়ার্ক যা ২০১৮ এর পরবর্তী সময়ে উন্মুক্ত করা হয়েছে। প্রাথমিকভাবে ৫জি তে অন্তর্গত প্রযুক্তির মধ্যে রয়েছে: মিলিমিটার তরঙ্গ ব্যান্ড যা (২৬, ২৪, ৩৮, এবং ৬০ গিগাহার্টজ) যেখানে প্রতি সেকেন্ডে ২০ গিগাবিট (গিগাবাইট/ সেকেন্ড) গতি প্রদানে সক্ষম; বৃহৎ পরিসরের এমআইএমও (মাল্টিপল ইনপুট মাল্টিপল আউটপুট - ৬৪-২৫৬ অ্যান্টেনা) যা "৪জি এর ন্যূনতম ১০ গুণ বেশি কর্মক্ষমতা প্রদানে সক্ষম।" “লো-ব্যান্ড ৫জি” এবং “মিড-ব্যান্ড ৫জি”, ৬০০ মেগাহার্টজ থেকে 6 গিগাহার্জ, বিশেষ করে ৩.৫-৪.২ গিগাহার্জ তরঙ্গ ব্যবহার করে। 
৩ জিপিপি ডিসেম্বর, ২০১৭ এর রিলিজ ১৫ এর মাধ্যমে ৫জি এর সাধারণ সংজ্ঞা নির্ধারন করেছে। অনেকে আইটিইউ এর আইএমটি-২০২০ সংজ্ঞা কে অগ্রাধিকার দিয়ে থাকেন, যা উচ্চতর গতির জন্য উচ্চ ফ্রিকোয়েন্সি ব্যান্ডগুলির ব্যবহার নির্দেশ করে।
মিলিমিটার তরঙ্গ ব্যবস্থার প্রনয়ন করা হয়েছে ডাউনলোডের গতি সর্বোচ্চ ২০ গিগাবাইট/সেকেন্ড অর্জনের জন্য। এগুলোর আনুমানিক গড় গতিসীমা ৩.৫ গিগাবাইট/সেকেন্ড। অতিরিক্ত বৃহৎ এমআইএমও এন্টেনা সহকারে, ৩.৫-৪.২ গিগাহার্জ তরঙ্গের ব্যান্ডটির আনুমানিক মিডিয়ান ব্যান্ডউইডথ প্রতি সেকেন্ডে ৪৯০ মেগাবাইট। মিড-ব্যান্ড ফ্রিকোয়েন্সি এর ক্ষেত্রে, বর্তমানে প্রণিত ৫জি এর গতি এলটিএ(৪ জি) গতির অনুরূপ, যখন একই ব্যান্ডউইথ এবং অ্যান্টেনা কনফিগারেশন ব্যবহৃত হয়।
অধিকাংশ বড় মোবাইল নেটওয়ার্ক কোম্পানিগুলো মূলত তিনটি পদ্ধতি অনুসরণ করছে। ভেরিজোন এবং এটি এন্ড টি ইতমধ্যে ২০১৮ সালের মধ্যে বাণিজ্যিকভাবে মিলিমিটার তরঙ্গ ব্যবহারের ঘোষণা দিয়েছে। সফটব্যাংক, ২০১৬ সালে শুরু থেকে বৃহৎ পরিসরের এমআইএমও স্ব্যবহার করে আসছে। এছাড়াও স্প্রিন্ট, ২০১৮ সালে ২.৫ গিগাহার্জ (মিড-ব্যান্ড) ৫জি নেটওয়ার্ক প্রতিস্থাপনের ঘোষণা দিয়েছে। টি-মোবাইল ২০১৮ সালে যুক্তরাষ্ট্রের ৩০টি শহরে লো-ব্যান্ডের ৫জি প্রনয়নের ঘোষণা দিয়েছে। চাইনা টেলিকম এর প্রাথমিক ধাপের ৫জি মিড-ব্যান্ডের হবে।
২০১৭ সাল থেকে ৫জি এর বাস্তবায়ন স্যামসাং, ইন্টেল, কোয়ালকম, নোকিয়া, হুয়াওয়ে, এরিকসন, জেডটিই এবং অন্যান্য বেশ কয়েকটি প্রতিষ্ঠানের নেতৃত্বে পরিচালিত হচ্ছে।  যদিও ২০২০ সাল নাগাদ ৫জি কে বাণিজ্যিকভাবে বিশ্বব্যাপী উপলভ্য করার পরিকল্পনা নেওয়া হয়েছে, তবে দক্ষিণ কোরিয়া ২০১৮ শীতকালীন অলিম্পিকের দর্শকদের ৫জি প্রনয়ন করিয়ে দেখিয়েছে। ভেরিজোন যুক্তরাষ্ট্রের যে ৪টি শহরে ২০১৮ ফিক্সড ওয়্যারলেস এক্সেস ৫জি চালু করার পরিকল্পনা করছে সেগুলো হচ্ছে স্যাক্রামেন্টো, লস এঞ্জেলেস, ইন্ডিয়ানাপলিস এবং হিউস্টন। মোবাইল নেটওয়ার্ক অপারেটদের পাশাপাশি, শিল্পক্ষেত্রের আইওটি, এন্টারপ্রাইজ নেটওয়ার্কিং এবং জরুরি যোগাযোগের ক্ষেত্রে ব্যক্তিগত নেটওয়ার্ক হিসাবে ৫জি এর প্রয়োগের ব্যাপারে আশাবাদ ব্যক্ত করা হচ্ছে।
২০১৮ সালের এপ্রিলে, নাসা ৫জি উদ্ভাবন করার জন্য জেফ ব্রাউন ও মেশিন-টু-মেশিন ইন্টেলিজেন্স (এম২এমআইও) কর্প এর সাথে অংশীদারি হয়। 
৫জি বিস্তৃত হওয়ার সাথে সাথে হুমকির মুখে পড়েছে প্রচলিত ব্যবস্থার টেলিভিশন সম্প্রচার শিল্প। সম্প্রচার জগতে আগামী দিনে টেলিভিশনের আধিপত্য কতটা টিকে থাকবে তা নিয়ে সংশয় আছে। ৫জি সম্প্রচার প্রযুক্তিকে কাজে লাগানোর ক্ষেত্রে টেলিভিশনের চেয়ে বেশ সুবিধাজনক অবস্থানে রয়েছে।
১২ ডিসেম্বর ২০২১ তারিখে বাংলাদেশে টেলিটক পরীক্ষামূলকভাবে ৫জি চালু করে। ৫জি প্রযুক্তি গ্রাহকদের দ্রুতগতির ইন্টারনেট ও ভয়েস কলের পাশাপাশি কৃত্রিম বুদ্ধিমত্তা, রোবটিকস, বিগডাটা, ব্লকচেইন, আইওটি, হিউম্যান টু মেশিন, মেশিন টু মেশিন ইত্যাদি প্রযুক্তি ও ডিজিটাল ডিভাইস ব্যবহার করে ক্রিটিক্যাল মিশন সার্ভিস, স্মার্ট গ্রিড, স্মার্ট সিটি, স্মার্ট হোম, স্মার্ট ফ্যাক্টরি সুবিধা দেবে।
সেইকন সুড়ঙ্গ

সেইকন সুড়ঙ্গ (青 函 ト ン ネ ル Seacon Tonneru বা 青 函 隧道 Seacon Jhuido হয়) ৫৩.৮৫ কিলোমিটার দীর্ঘ রেলপথ সুড়ঙ্গ যা জাপানের হোনশু এবং হোক্কাইদো দ্বীপ-এর মধ্যে সংযোগ ঘটিয়েছে। সুড়ঙ্গটির মোট দৈর্ঘ্যের মধ্যে ২৩.৩ কিমি সমুদ্রের নিচে দিয়ে যায়। এটি বিশ্বের বৃহত্তম সামুদ্রিক টানেল, যদিও বেশিরভাগ চ্যানেল টানেল সমুদ্রের নিচে অবস্থিত। এই সুড়ঙ্গটি তসুগারু উপসাগর অঞ্চলের নিচে অবস্থিত, যা জাপান এর হোনশু দ্বীপের সঙ্গে ওমোরি প্রদেশের হক্কাইডো দ্বীপের সংযোগ করে। যদিও দ্রুত এবং সস্তা বিমান ভ্রমণের কারণে বিশ্বের সবচেয়ে দীর্ঘতম সড়ক ও রেল সুড়ঙ্গটি, এখন কম সময়ে ব্যবহৃত হয়।
সেইকন সুড়ঙ্গ বিশ্বের মধ্যে দীর্ঘতম সমুদ্র সুড়ঙ্গ, জলের নিচে থাকা সুড়ঙ্গের অংশের দৈর্ঘ্যের হিসাবে। ২০১৬ সালে প্রস্তুত করা গোথার্ড সুড়ঙ্গ বিশ্বের সবচেয়ে দীর্ঘ সুড়ঙ্গের মর্যাদা অর্জন করেছে। গথার্ড সুড়ঙ্গটির পরে "সেইকন সুড়ঙ্গ" বিশ্বের দ্বিতীয় গভীরতম ও দ্বিতীয় দীর্ঘতম রেল সুড়ঙ্গ। 
দ্বিতীয় বিশ্বযুদ্ধের পর তাইশোয়ে সময়ের (১৯১২-১৯২৫) জাপানের হনশু এবং হোক্কাইডোর দ্বীপের মধ্যে সংযোগ ঘটানর বিষয়টি বিবেচনায়, কিন্তু জরিপ ১৯৪৬ সালে শুরু হয়। ১৯৪৫ সালে পাঁচ নৌকা, তোয়া মারু নৌকাসহ, তসুগারু লাকায় ডুবে যায়, এর ফলে ১,৪৩০ যাত্রী নিহত পারাপারের সময়। পরের বছর জাপানের ন্যাশনাল রেলপথ দ্বারা সুড়ঙ্গ গবেষণা কাজ দ্রুত শুরু করা হয়েছিল। দুটি দ্বীপপুঞ্জের মধ্যে ক্রমবর্ধমান যাত্রী পারাপার বৃদ্ধির কারণে তাদের স্থায়ী রুটগুলির সাথে যুক্ত করার প্রয়োজন ছিল। দ্রুত বর্ধনশীল অর্থনীতি কারণে হতে ৪,০৪ মিলিয়ন যাত্রী খেয়া ব্যবহার করে বছর এবং ৬,২৪ মিলিয়ন টন প্রতি বছরে পণ্যসম্ভার পরিবাহিত হয় এই জলপথে। ১৯৭১ সালের সেপ্টেম্বরে টানেলের কাজ শুরু করার সিদ্ধান্ত নেওয়া হয়। শিনকারসেন সক্ষম বিভাগ এছাড়াও শিনকারসেন রেলপথ সম্প্রসারণের জন্য নির্বাচিত করা হয়েছিল।
কাজটি ভয়াবহ ভৌগোলিক অবস্থার মধ্যে পড়ে এবং নির্মাণের সময় ৩৪ জন শ্রমিক মারা যায়।
১৯৮৩ সালের ২৭ শে জানুয়ারি, জাপানী প্রধানমন্ত্রী কর্তৃক বোতাম টিপে একটি বিস্ফোরণটি সম্পন্ন হয় এবং প্রথম সুড়ঙ্গটি সম্পূর্ণ হয়ে যায়। একইভাবে, ১৯৮৫ সালের ১০ মার্চ জাপানের খনির মন্ত্রী টোকু ইয়ামাশিতকে প্রধান সুড়ঙ্গে খনন করা হয়। ১৯৭১ সালের সুড়ঙ্গ সম্পূর্ণ করার পূর্বানুমানের পূর্বাভাসগুলি প্রত্যাহার করা হয়েছিল বলে অনুমান করা হলে এই প্রকল্পটির সফলতা তখন প্রশ্নবিদ্ধ হয়। ১৯৮৫ সাল নাগাদ ট্রাফিক বৃদ্ধির পরিবর্তে ট্র্যাফিক হ্রাস ঘটে। সেখানে জাপানের অর্থনীতির পতনের কারণে ছিল ১৯৭৩ সালে মন্দার প্রথম তেল সংকট। অন্য কারণগুলির মধ্যে, বিমান পরিবহন এবং দীর্ঘ দূরত্বের সামুদ্রিক ট্রাফিক অগ্রগতি ছিল বিশিষ্ট।
সুড়ঙ্গটি ১৩ মার্চ, ১৯৮৮ সালে খোলা হয়েছিল। সুড়ঙ্গের নির্মাণে মোট খরচ ছিল ৫৩৮.৫ বিলিয়ন ইয়েন (৭ বিলিয়ন মার্কিন ডলার)। সুড়ঙ্গটি সম্পন্ন হওয়ার পরে, হনশু এবং হোক্কাইডোর মধ্যে চলতে থাকা সব রেল ট্রাফিক এই টানেলের মধ্য দিয়ে চলাচল শুরু করে। কিন্তু অন্য পরিবহন ব্যবস্থাগুলি হিসাবে সস্তা ও সুড়ঙ্গ পথে তীব্র ট্র্যাফিকের কারণে ৯০% লোক বিমান পরিবহন ব্যবহার করছে। যেমন, সপ্পোর এবং টোকিও মধ্যেকার দূরত্ব অতিক্রম করতে রেলপথে প্রায় ১০:৩০ ঘণ্টা সময় লাগে, একই দূরত্ব বিমান পথে ৩:৩০ ঘণ্টার মধ্যে সম্পন্ন করা যায়।
একযোগে উত্তর ও দক্ষিণ উভয় দিক থেকে এক সাথে সুড়ঙ্গ খনন শুরু হয়। শুষ্ক জমির অংশগুলির জন্য প্রধান সুড়ঙ্গের মাধ্যমে, ঐতিহ্যবাহী পর্বতগুলি খননকার্যগুলি সমর্থিত ছিল। ২৩.৩ কিমি যে সুড়ঙ্গ প্রথম উদ্বোধন হয়, এই সময়ে আরেকটি সহকারী সুড়ঙ্গ ও তৃতীয় প্রধান সুড়ঙ্গ ব্যাস বৃদ্ধি সঙ্গে তিন গবাক্ষ ছিল সাগরে মাঝে।
হাতিয়া পৌরসভা

হাতিয়া পৌরসভা বাংলাদেশের নোয়াখালী জেলার অন্তর্গত একটি পৌরসভা।
হাতিয়া পৌরসভার আয়তন ৩৫ বর্গ কিলোমিটার। আয়তনের দিক থেকে এটি বাংলাদেশের সর্ববৃহৎ পৌরসভা।
২০১১ সালের আদমশুমারি অনুযায়ী হাতিয়া পৌরসভার জনসংখ্যা ৪৪,৮০২ জন।
হাতিয়া উপজেলার উত্তরাংশে হাতিয়া পৌরসভার অবস্থান। এ পৌরসভার উত্তরে চর কিং ইউনিয়ন, পূর্বে চর ঈশ্বর ইউনিয়ন ও বুড়িরচর ইউনিয়ন, দক্ষিণে বুড়িরচর ইউনিয়ন এবং পশ্চিমে তমরদ্দি ইউনিয়ন ও চর কিং ইউনিয়ন অবস্থিত।
হাতিয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ। এটি একটি "গ" শ্রেণীর পৌরসভা।
ওয়ার্ডভিত্তিক হাতিয়া পৌরসভার এলাকাসমূহ হল:
২০০৫ সালে হাতিয়া পৌরসভা প্রতিষ্ঠা লাভ করে।
২০১১ সালের আদমশুমারি অনুযায়ী হাতিয়া পৌরসভার স্বাক্ষরতার হার ৫৭.২%। এ পৌরসভায় ২টি কলেজ, ৭টি মাধ্যমিক বিদ্যালয় এবং ৩৩টি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
পৌরসভার সাথে হাতিয়ার প্রধান সড়ক সমূহের সংযোগ রয়েছে। তাই তমরদ্দি, নলচিরা, আফাজিয়া বাজার, জাহাজমারা সহ পুরো হাতিয়া হতে বাস, রিক্সা, অটো রিক্সা, সিএনজি, মোটরসাইকেলসহ যেকোনভাবে যোগাযোগ করা যায় সহজেই।
পৌরসভার প্রধান অর্থনেতিক উৎস হল কৃষি। কৃষি খাতের অবদান প্রায় ৮৫%। বাকি ১০-১৫% আয় আসে মৎস্য, রেমিট্যান্স, সরকারি ও বেসরকারি চাকরি এবং সেবা ভিত্তিক খাত থেকে।
সাবেক সংসদ সদস্য, নোয়াখালী-৬ আসন।
সাবেক সংসদ সদস্য, নোয়াখালী-৬ আসন।
বর্তমান পরিষদ
মা (পার্ল এস. বাকের উপন্যাস)

মা মার্কিন ঔপন্যাসিক পার্ল এস. বাক রচিত একটি ইংরেজি ভাষার উপন্যাস। এটি বাংলা ভাষায় অনুবাদ করেন বশীর বারহান।
চীনের এক গ্রামের এক কৃষকের তিন সন্তান ছিল। একজন মারা যাওয়ার পর তার স্ত্রী চতুর্থ আরেকটি সন্তান লাভের আশা করেন। পিতামাতাসহ তারা সকলেই এক বিছানায় থাকে। শুধু শাশুড়ি আলাদা থাকেন। একই ঘরে একটি ষাঁড়, শূকর, ও মুরগি থাকে। একটি কুকুর ঘরের বাইরে থাকে।
স্বামী একদিন শহরে গিয়ে নিরুদ্দেশ হন। ফলে পরিবারের ভরণ-পোষণের জন্য তাকে ক্ষেতে কাজ করতে হয়। তিনি নিজে বীজ বপন করেন এবং ফসল কর্তন করেন। বছর দুয়েক পরে জমিদারের নায়ের সাথে শারীরিক সম্পর্কের ফলে তার গর্ভে এক সন্তান আসে। অন্তঃসত্ত্বা হওয়ার পর তিনি জানতে পারেন তার স্বামী মারা গেছে।
ইতোমধ্যে তার বড় ছেলে বিয়ে করে এবং বাড়ির কর্তৃত্ব লাভ করে। ছেলে বৌয়ের সাথে শাশুড়ির দ্বন্দ্ব শুরু হয়। বড় ছেলে ছোট ছেলেকে অলস বলে প্রায়শই মারধোর করে। তার একমাত্র কন্যা ধীরে ধীরে অন্ধ হয়ে যায় এবং তার আকস্মিক মৃত্যু হয়। জমিদারের বিরুদ্ধে শুরু হওয়া কমিউনিস্ট আন্দোলনে যোগ দেওয়ার অপরাধে ছোট ছেলের মৃত্যুদণ্ডাদেশ হয়। মা স্বচক্ষে তার সন্তানের মৃত্যুদণ্ড দেখেন। অবশেষে তার বড় ছেলের বৌয়ের এক পুত্র সন্তান জন্ম নেয়।
হার্ভি কাইটেল

হার্ভি কাইটেল (; জন্ম: ১৩ মে ১৯৩৯) হলেন একজন মার্কিন অভিনেতা ও প্রযোজক। তিনি একবার করে একাডেমি পুরস্কার ও গোল্ডেন গ্লোব পুরস্কারে মনোনীত হয়েছেন এবং একবার দাভিদ দি দোনাতেল্লো জয় করেছেন। তার অভিনীত উল্লেখযোগ্য চলচ্চিত্রগুলোর মধ্যে রয়েছে থিও আঙ্গেলোপোলসের "ইউলিসেস গেজ", মার্টিন স্কোরসেজির "মিন স্ট্রিটস", "ট্যাক্সি ড্রাইভার" ও "দ্য লাস্ট টেম্পটেশন অব ক্রাইস্ট"; রিডলি স্কটের "দ্য ডুয়েলিস্টস" ও "থেলমা অ্যান্ড লুইস"; পিটার ইয়েটসের "মাদার", "জাগস অ্যান্ড স্পিড"; কোয়েন্টিন টারান্টিনোর "রিজারভয়ার ডগ্‌স" ও "পাল্প ফিকশন"; জেন ক্যাম্পিয়নের "দ্য পিয়ানো"; অ্যাবেল ফেরারার "ব্যাড লেফটেন্যান্ট"; রবার্ট রদ্রিগ্রেজের "ফ্রম ডাস্ক টিল ডন"; জেমস ম্যানগোল্ডের "কপ ল্যান্ড", ওয়েস অ্যান্ডারসনের "মুনরাইজ কিংডম", "দ্য গ্র্যান্ড বুদাপেস্ট হোটেল" ও "আইল অব ডগস্‌"; এবং পাওলো সরেন্টিনোর "ইয়ুথ"। আল পাচিনো ও এলেন বার্স্টিনের সাথে যৌথভাবে তিনি অ্যাক্টরস স্টুডিওর বর্তমান সভাপতি।
কাইটেল ১৯৩৯ সালের ১৩ই মে নিউ ইয়র্ক সিটির ব্রুকলিন শহরে জন্মগ্রহণ করেন। তার পিতা হ্যারি কাইটেল ও মাতা মিরিয়াম (ক্লেইন)। তারা দুজনেই আশকেনাজি ইহুদি। তার পিতা পোল্যান্ড ও মাতা রোমানিয়া থেকে মার্কিন যুক্তরাষ্ট্রে আসেন। তার বড় বোন রেনে ও বড় ভাই জেরি।
কাইটেল ব্রুকলিনের পার্শ্ববর্তী ব্রাইটন বিচে বেড়ে ওঠেন। তিনি আব্রাহাম লিংকন হাই স্কুলে পড়াশোনা করেন এবং ১৭ বছর বয়সে মার্কিন যুক্তরাষ্ট্রের নৌবাহিনীতে ভর্তি হন। সেখান থেকে ছাড়পত্র পাওয়ার পর তিনি ১০-১২ বছর আদালতের শ্রুতিলেখক হিসেবে কাজ করেন।
কাইটেল স্টেলা অ্যাডলার ও লি স্ট্র্যাসবার্গের অধীনে এবং এইচবি স্টুডিওতে অভিনয় নিয়ে অধ্যয়ন করেন এবং কয়েকটি অফ-ব্রডওয়ে মঞ্চনাটকে অভিনয় করেন। এই সময়ে তিনি চলচ্চিত্র নির্মাতা মার্টিন স্কোরসেজির চলচ্চিত্রের জন্য অডিশন দেন এবং স্কোরসেজির প্রথম পূর্ণদৈর্ঘ্য চলচ্চিত্র "হু'জ দ্যাট নকিং অ্যাট মাই ডোর" (১৯৬৭) চলচ্চিত্রে "জে.আর." চরিত্রে অভিনয়ের সুযোগ পান। এরপর তারা দুজন একত্রে একাধিক চলচ্চিত্রে কাজ করেছেন। কাইটেল স্কোরসেজির "মিন স্ট্রিটস" (১৯৭৩)-এ শ্রেষ্ঠাংশে অভিনয় করেন, এটি রবার্ট ডি নিরোরও প্রথম আলোচিত সফল চলচ্চিত্র। কাইটেল এরপর স্কোরসেজির পরিচালনায় "অ্যালিস ডাজন্ট লিভ হিয়ার অ্যানিমোর" (১৯৭৪)-এ খল চরিত্রে এবং ডি নিরো অভিনীত "ট্যাক্সি ড্রাইভার" (১৯৭৬)-এ জোডি ফস্টারের চরিত্রের দালালের ভূমিকায় অভিনয় করেন।
তিনি জ্যাক নিকোলসনের সাথে "চায়নাটাউন" (১৯৭৪)-এর পরবর্তী পর্ব "দ্য টু জ্যাকস" (১৯৯০) চলচ্চিত্রে অভিনয় করেন। পরের বছর তিনি রিডলি স্কটের "থেলমা অ্যান্ড লুইস" (১৯৯১)-এ সহানুভূতিশীল পুলিশ কর্মকর্তা চরিত্রে অভিনয় করেন। একই বছর তিনি ব্যারি লেভিনসনের "বাগসি" চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। এরপর তিনি উপি গোল্ডবার্গ অভিনীত হাস্যরসাত্মক চলচ্চিত্র "সিস্টার অ্যাক্ট"-এ মবস্টার চরিত্রে অভিনয় করেন। চলচ্চিত্রটি বক্স অফিসে ব্যবসায়িকভাবে সফল হয়।
ধূপগুড়ি বিধানসভা কেন্দ্র

ধূপগুড়ি (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। এই আসনটি (এসসি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৫ নং ধূপগুড়ি (এসসি) বিধানসভা কেন্দ্রটি বানরহাট-১, বড়ঘড়িয়া, গাধেরকুটি, গাদং-১, গাদং-২, ঝাড়ালতাগ্রাম-১, ঝাড়ালতাগ্রাম-২, মাগুরমারি-১, মাগুরমারি-২, সাকোয়াঝোড়া-২, সালবারি-১, সালবারি-২, ধূপগুড়ি-১ এবং ধূপগুড়ি-২ গ্রাম পঞ্চায়েত গুলি ধূপগুড়ি সিডি ব্লক এর অন্তর্গত।
ধূপগুড়ি (এসসি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১১ সালের নির্বাচনে, সিপিআই (এম) -এর মমতা রায় তার নিকটতম প্রতিদ্বন্দ্বী তৃণমূল কংগ্রেসের মিনা বর্মনকে পরাজিত করে।
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) -এর লক্ষ্মীকান্ত রায় ১৫ নং ধূপগুড়ি (এসসি) আসনটি জয়ী হন তার নিকটতম প্রতিদ্বন্দ্বী তৃণমূল কংগ্রেসের অশোক কুমার বর্মণকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বনমালী রায় ১৯৯৬ সালে কংগ্রেসের নৃপেন্দ্রনাথ রায়কে পরাজিত করেন, ১৯৯১ সালে কংগ্রেসের বীরেন্দ্র নাথ বর্মন, ১৯৮৭ সালে কংগ্রেসের নৃপেন্দ্রনাথ রায় এবং ১৯৮২ সালে এবং ১৯৭৭ সালে কংগ্রেসের জগদম্বা রায় পরাজিত করেন। 
কংগ্রেস ভবানী পাল ১৯৭২ সালে এবং ১৯৭১ সালে জয়ী হন। এসএসপি-এর অনিল গুহ নেওগি ১৯৬৯ সালে এবং ১৯৬৭ জয়ী হন। ধুপগুড়ি আসনটি ১৯৬২ ও ১৯৫৭ সালে ছিল না। স্বাধীন ভারতের প্রথম নির্বাচন ১৯৫১ সালে কংগ্রেসের রবীন্দ্রনাথ সিকদার ধূপগুড়ি থেকে জিতেছিলেন।
ফরিদগঞ্জ মজিদিয়া কামিল মাদ্রাসা

ফরিদগঞ্জ মজিদিয়া কামিল মাদ্রাসা চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি আলিয়া মাদ্রাসা। বর্তমানে এটি ইসলামি আরবি বিশ্ববিদ্যালয় অধিভুক্ত একটি মাদ্রাসা। মাদ্রাসাটি কামিল বা মাস্টার্স সমমান মাদ্রাসা।
এই মাদ্রাসাটি ফরিদগঞ্জ উপজেলার ফরিদগঞ্জ বাজারের পূর্ব দিকে লাইব্রেরির অপর পাশে অবস্থিত। এটি ফরিদগঞ্জ কেন্দ্রীয় শহীদ মিনারের ঠিক পাশেই অবস্থিত।
শাহ্ সুফি আব্দুল মজিদ এর হাত ধরে ১৮৯৬ সালে এই প্রতিষ্ঠানটির যাত্রা শুরু হয়। এটিকে চাঁদপুর জেলার সবচেয়ে প্রাচীন মাদ্রাসা হিসেবে ধরা হয়। শুধু চাঁদপুর নয়, এটিকে ভারতীয় উপমহাদেশের সবচেয়ে প্রাচীন প্রতিষ্ঠান হিসেবে ধরা হয়। ব্রিটিশ শাসনামল ও পাকিস্তান শাসনামল থেকে এখন পর্যন্ত এই ইসলামি বিদ্যানিকেতনটি সমানতালে তার শিক্ষা প্রদান করে আসছে। চাঁদপুর জেলার মধ্যে ইসলামিক বিভিন্ন বিষয়ের উপর একমাত্র অনার্স মাদ্রাসা এটি। যা ২০১০ সালে ইসলামি বিশ্ববিদ্যালয়ের অধীনে বৃহত্তর কুমিল্লা ও নোয়াখালীসহ মাদ্রাসা শিক্ষার্থীদের জন্য ইসলামি বিভিন্ন বিষয়ের উপর অনার্স বিভাগটি চালু করা হয়। এবং ২০১৬ সালের পরে মাদ্রাসাটি ইসলামি আরবি বিশ্ববিদ্যালয় অধিভুক্ত হয়।
এই মাদ্রাসার ছাত্র সংখ্যা বর্তমানে সহস্রাধিকেরও অধিক। এখানে মাধ্যমিক এবং উচ্চ মাধ্যমিক স্তরে রয়েছে সাধারণ এবং বিজ্ঞান বিভাগ। কারিগরি শিক্ষার জন্য রয়েছে আলাদা ব্যবস্থা। এখানে ফাযিল (ডিগ্রী) বি,এ এবং চার বছরের কোর্সে অনার্স রয়েছে। এছাড়াও এখানে কামিল (এম,এ) পর্যন্ত অধ্যয়ন করার সুযোগ রয়েছে। এখানে প্রত্যেকটি শ্রেণির পাঠদান সি,সি ক্যামেরার মাধ্যমে নিয়ন্ত্রণ করা হয়। 
এখানে বি,এ অনার্স (সম্মান) বিভাগে হাদিস, তাফসির, ফিকহসহ অন্যান্য বিষয়ের উপর অনার্স বিভাগ চালু রয়েছে। এছাড়াও এখানে শিক্ষক ও মেধাবী ছাত্রদের দ্বারা পরিচালিত একটি কুরআন ও হাদিসের গবেষণা কেন্দ্র রয়েছে।
বর্তমানে কামিল শ্রেণীতে হাদীস, তাফসীর, ফিকহ্ বিভাগ, আল-হাদীস এবং ইসলামী শিক্ষা, দাওয়া বিষয় চালু রয়েছে।
কাউরি আউরনাসন

কাউরি আউরনাসন (জন্ম: ১৩ অক্টোবর ১৯৮২) হলেন একজন আইসল্যান্ডীয় পেশাদার ফুটবলার, যিনি আবেরডিন এবং আইসল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি নাটস্পিরনুফেলাগিও ভিকিঙ্গুর, ইয়ুগরডেন আইএফ ফটবল, আরহুস গিমনাস্টিকফরেনিং, এসবার্গ এফবি, প্লাইমাউথ আরগিল এফসি, রথ্যারহাম ইউনাইটেড এফসি এবং মালমো এফএফের মতো ক্লাবে খেলেছেন। তিনি মধ্যমাঠের খেলোয়াড় এবং রক্ষণভাগের খেলোয়াড় হিসেবে খেলার যোগ্যতা রাখেন।
তিনি ২০০৫ সালে, আইসল্যান্ড জাতীয় দলের হয়ে ইতালির বিরুদ্ধে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৬৫-এর অধিক ম্যাচ খেলেছেন।
আরি ফ্রের স্কুলাসন

আরি ফ্রের স্কুলাসন (জন্ম: ১৪ মে ১৯৮৭) হলেন একজন আইসল্যান্ডীয় পেশাদার ফুটবলার, যিনি বেলজীয় ক্লাব লকেরেন এবং আইসল্যান্ড জাতীয় দলের হয়ে একজন মধ্যমাঠের খেলোয়াড় অথবা রক্ষণভাগের খেলোয়াড় হিসেবে খেলেন।
ফ্রের স্কুলাসন জাতীয় দলের হয়ে খেলার পূর্বে আইসল্যান্ডের বয়সভিত্তিক বেশ কয়েকটি দলে খেলেছেন। তিনি ২০০৯ সালে ইরানের বিরুদ্ধে ম্যাচের খেলার মাধ্যমে আইসল্যান্ড জাতীয় দলের হয়ে অভিষেক করেন। ২০১২ সালে, তৎকালীন আইসল্যান্ডের কোচ লার্স লাগেরবাকের দ্বারা নিয়মিত দলে ডাক পেতেন। যদিও ফ্রের স্কুলাসন তার ক্লাবের হয়ে একজন মধ্যমাঠের খেলোয়াড় হিসেবে খেলে নিজেকে প্রতিষ্ঠিত করেছেন, কিন্তু তিনি আইসল্যান্ড দলে একজন লেফট ব্যাকের স্থান পেয়েছেন। তিনি ২০১৪ ফিফা বিশ্বকাপের বাছাইপর্বে আইসল্যান্ডের লেফট ব্যাক হিসেবে প্রথম পছন্দ ছিলেন। অতএব, ফ্রের স্কুলাসন দেশের জন্য নিজের স্থান পরিবর্তনের সিদ্ধান্ত নেন। তিনি যখন ২০১৩ সালের জুলাই মাসে দল পরিবর্তন করেন, তখন ক্লাবকে একজন লেফট ব্যাক হিসেবে দলে নেওয়ার অনুরোধ করেন। যদিও তিনি সেসময় একজন "উচ্চ গুনসম্পন্ন সেন্ট্রাল মিডফিল্ডার" পরিচিত ছিলেন, তবুও তিনি আইসল্যান্ডের লেফট ব্যাকের প্রথম পছন্দ হিসেবে টিকে থাকার জন্য তার অবস্থান পরিবর্তন কররা সিদ্ধান্ত নেন।
তিনি ২০১৬ উয়েফা ইউরোয় আইসল্যান্ড দলের একজন সদস্য ছিলেন। তিনি আইসল্যান্ডের সকল ম্যাচগুলোতে খেলেছেন, যেখানে তাদের দল তাদের প্রথম ইউরোপীয় চ্যাম্পিয়নশিপের কোয়ার্টার-ফাইনালে উঠেন।
স্মেররির ইঙ্গি ইঙ্গাসন

স্মেররির ইঙ্গি ইঙ্গাসন (জন্ম: ৫ আগস্ট ১৯৯৩) হলেন একজন আইসল্যান্ডীয় পেশাদার ফুটবলার, যিনি রুশ ক্লাব রস্টভ এবং আইসল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
ইঙ্গাসন ভাইকিংয়ে যোগদানের পূর্বে আইসল্যান্ডীয় ক্লাব ব্রেইয়াব্লিকে খেলেছেন। নরওয়েজীয় ক্লাবটিতে সফলভাবে খেলার পর, তিনি কেএসসি লকেরেন উস্ট-ভ্লাদেরেনে যোগদান করেন।
২০১৪ সালে, আইসল্যান্ড জাতীয় দলের হয়ে তিনি আন্তর্জাতিক পর্যায়ে অভিষেক করেন। তার অভিষেকের পর থেকে তিনি আইসল্যান্ডের হয়ে নিয়মিতভাবে খেলছেন। তিনি এপর্যন্ত ১৫-এর অধিক ম্যাচ খেলেছেন। তিনি ২০১৬ উয়েফা ইউরোর আইসল্যান্ড দলের একজন সদস্য ছিলেন, যেখানে তারা কোয়ার্টার-ফাইনালে উঠতে সক্ষম হয়েছিল। তিনি আইসল্যান্ড দলের অন্যতম একজন রক্ষণভাগের খেলোয়াড় হিসেবে পরিচিতি লাভ করেন। জাতীয় দলে যোগদানের পূর্বে, তিনি আইসল্যান্ডের বয়সভিত্তিক পর্যায়ে খেলেছেন। ২০১৫ সালের উয়েফা ইউরো অনূর্ধ্ব-২১ প্রতিযোগিতায় আইসল্যান্ডের অধিনায়ক ছিলেন।
ইঙ্গাসন আইসল্যান্ডের রাজধানী রেইকিয়াভিকের নিকটবর্তী কোপাভয়ুরে জন্মগ্রহণ করেছেন। তিনি মাত্র ৪ বছর বয়স হতেই স্থানীয় ক্লাব ব্রেইয়াব্লিকের হয়ে খেলেছেন।
বিভক্তি

বিভক্তি হলো একপ্রকার গুচ্ছ বর্ণ, যারা বাক্যস্থিত একটি শব্দের সঙ্গে অন্য শব্দের সম্পর্ক সাধনের জন্য যুক্ত হয়। বাক্যের মধ্যে অন্য শব্দের সাথে বিশেষ্য ও সর্বনাম পদের সম্পর্ক বোঝাতে অর্থহীন কিছু লগ্নক যুক্ত হয়, এই লগ্নকগুলোই বিভক্তি নামে পরিচিত। বিভক্তিগুলো ক্রিয়াপদ-এর সাথে নামপদ-এর সম্পর্ক স্থাপন করে।
এটি কারকের সঙ্গে বিভ্রান্ত হবার নয়, কারণ কারক হচ্ছে নামপদের সঙ্গে ক্রিয়াপদের সম্পর্ক। অপরদিকে এই সম্পর্কটিকে বিভক্তি চিহ্নের মাধ্যমে নির্দেশ করানো হয়।
উদাহরণস্বরূপ ছাদে বসে মা শিশুকে চাঁদ দেখাচ্ছেন এই বাক্যটি নিরীক্ষা করা যায়। বাক্যটিতে "ছাদে" পদটি ‘ছাদ’ শব্দের সঙ্গে ‘এ’ বিভক্তি যোগ করে হয়েছে। অর্থাৎ, ছাদে = ছাদ + এ। এখানে “এ” হচ্ছে বিভক্তি। অনুরূপভাবে, "মা"=মা + ০ বিভক্তি, "শিশুকে"=শিশু + -কে বিভক্তি) এবং "চাঁদ"= চাঁদ + ০ বিভক্তি।
এ বিষয়ে অনেক ভাষাতত্ত্ববিদই একমত, যে প্রাচীন গ্রিকদের তাদের ভাষার লগ্নকের একটি রূপ সম্পর্কে একপ্রকার "অস্পষ্ট" ধারণা ছিল, যার দ্বারা নামপদের সঙ্গে বাক্যের কর্মের সম্পর্ক স্থাপিত হয় (বর্তমানে যা ব্যাকরণ শাস্ত্রে "বিভক্তি" নামে পরিচিত)। গ্রিক কবি আনাক্রিয়নের একটি পুস্তিকা থেকে এই ধারণাটি নিশ্চিত বলে মনে করা হয়। তা সত্ত্বেও, এই সিদ্ধান্তে পুরোপুরি উপনীত হওয়া যায় না যে, প্রাচীন গ্রিকরা আসলেই জানতো যে আধুনিক ব্যাকরণের "বিভক্তি" কি। বৈরাগ্যবাদীদের অনেক মৌলিক ধারণার কারণ হিসেবে বলা যায়, আজকের ভাষাবিজ্ঞানের মূলসুত্র। ব্যাকরণের এই বিষয়টির ধারণাটিও বৈরাগ্যবাদের কাছে পাওয়া যায়, কিন্তু বৈরাগ্যবাদীরা "বিভক্তি" সম্পর্কে তাদের ধারণা দ্বারা ঠিক কী বোঝাতে চেয়েছেন তা এখনও পুরোপুরি স্পষ্ট নয়।
বাংলা ভাষায় ক্রিয়াহীন অসংখ্য বাক্য রয়েছে। তাই বলা যায় বাংলা বাক্য কারকপ্রধান নয়। কিন্তু বিভক্তি ছাড়া বাংলা বাক্য ঠিকভাবে গঠিত হতে পারে না এবং বাক্যও অর্থগ্রাহ্য হয় না। বাক্যে বিভক্তির ব্যবহার বাক্যের বিন্যাস ও অর্থ ঠিক করে দেয়। অর্থাৎ, বিভক্তি বাক্যের অন্তর্গত পদগুলোর মধ্যে সম্পর্ক সৃষ্টি করে এবং বাক্যের অর্থ নির্দিষ্ট করে। সেজন্যই বাংলা বাক্য বিভক্তি-প্রধান।
বাংলা বিভক্তি দুই প্রকার। 
০ (শূণ্য) বিভক্তি (অথবা, -অ বিভক্তি), -এ (-য়), -তে (-এ), -কে, -রে, -র (-এর) – এ কয়টিকে বাংলা নাম বিভক্তি বা শব্দ বিভক্তি হিসাবে গণ্য করা হয়। এছাড়াও বিভক্তি স্থানীয় কয়েকটি অব্যয় পদও কারক-সম্বন্ধ নির্ণয়ের জন্য বাংলায় প্রচলিত রয়েছে। যেমন: -দ্বারা, -দিয়ে, -হতে, -থেকে, -চেয়ে ইত্যাদি। বাংলা শব্দ বিভক্তি বা নাম বিভক্তি কারক নির্দেশ করে বলে এগুলোকে "কারক বিভক্তি"ও বলা হয়।
বাংলা শব্দ-বিভক্তি সাত প্রকার।
দ্রষ্টব্য: বিভক্তি চিহ্ন স্পষ্ট না হলে সেখানে শুন্য বিভক্তি আছে মনে করা হয়।
ক্রিয়ামূলের সঙ্গে যেসব লগ্নক যুক্ত হয়ে ক্রিয়ার কাল ও পক্ষ নির্দেশিত হয়, সেগুলোকে ক্রিয়া বিভক্তি বলে। অধিকাংশ বাংলা ক্রিয়ার দুটি রূপ আছে: সাধারণ রূপ ও প্রযোজক রূপ। উভয় রূপের সঙ্গে যুক্ত ক্রিয়াবিভক্তি রূপ আলাদা।
উপরে "√" চিহ্ন দিয়ে ক্রিয়ামূল বা ধাতু নির্দেশ করা হয়েছে।
সম্প্রদান কারক

সংস্কৃত ব্যাকরণ অনুযায়ী, যাকে স্বত্ব ত্যাগ করে দান, অর্চনা, সাহায্য ইত্যাদি করা হয়, তাকে সম্প্রদান কারক বলে। একে নিমিত্ত কারক-ও বলা হয়। এখানে লক্ষণীয় যে, বস্তু নয়, ব্যক্তিই সম্প্রদান কারক। পূর্বে আলাদা হলেও বর্তমানে বাংলা ব্যাকরণে সম্প্রদান কারককে কর্ম কারকের অংশ হিসাবে ধরা হয়। সম্প্রদান কারকের ব্যবহার কর্ম কারকের অনুরূপ
অনেক ব্যাকরণবিদ বাংলা ব্যাকরণে সম্প্রদান কারক স্বীকার করেন না। কারণ, কর্ম কারক দ্বারাই সম্প্রদান কারকের কাজ সুন্দরভাবে সম্পাদন করা যায়। সম্প্রদান কারক ও কর্ম কারকের বিভক্তি চিহ্ন এক। কেবল স্বত্বত্যাগ করে দানের ক্ষেত্রে সম্প্রদান কারক হয়। তবে কোনো কোনো ক্ষেত্রে এটি প্রযোজ্য হয় না। এই বিভ্রান্তি এড়াতে বর্তমানে সম্প্রদান কারককে কর্ম কারকের অন্তর্ভুক্ত করা হয়েছে।
গুরু দক্ষিণা দাও। দিব তোমা শ্রদ্ধা ভক্তি। ভিক্ষা দাও দেখিলে ভিক্ষুক।
দরিদ্রকে দান করো। ভিখারিকে ভিক্ষা দাও। দরিদ্রকে ধন দাও। (স্বত্বত্যাগ করে না দিলে কর্ম কারক হবে। যেমন- ধোপাকে কাপড় দাও)। 
ভিক্ষুকদের ভিক্ষা দাও। দেশের জন্য প্রাণ দাও।
ক্ষুধার্তদের খাদ্য দাও।
সৎপাত্রে কন্যা দাও। সমিতিতে চাঁদা দাও। 'অন্ধজনে দেহ আলো।' দীনে দয়া করো। অন্নহীনে অন্ন দাও। সর্বভূতে দান করো। গৃহহীনে গৃহ দাও। জীবে দয়া করে সাধুজন। বস্ত্রহীনে বস্ত্র দাও।
নিমিত্তার্থে 'কে' বিভক্তি যুক্ত হলে সেখানে চতুর্থী বিভক্তি হয়। যেমন- 'বেলা যে পড়ে এল, জলকে চল।' (রবীন্দ্রনাথ ঠাকুর)।<br>তিনি হজে গেছেন। (নিমিত্তার্থে সপ্তমী বিভক্তি)
পরিবাহক বেল্ট

পরিবাহক বেল্ট বা " কনভেয়ার বেল্ট" একটি "বেল্ট পরিবাহক ব্যবস্থা", যা একটি বহন মাধ্যম (প্রায়ই বেল্ট পরিবাহক থেকে সংক্ষিপ্ত)। একটি "বেল্ট পরিবাহক ব্যবস্থা" অনেক ধরনের "কনভেয়ার সিস্টেমের" মধ্যে একটি। একটি বেল্ট পরিবাহক ব্যবস্থা দুটি বা তার অধিক ঘূর্ণিগুলির (কখনও কখনও ড্রামস হিসাবে পরিচিত) মধ্যবর্তী মধ্যম-পরিবাহক বেল্ট-এর একটি অবিরাম বৃত্তাকার পথ বা লুপ দিয়ে গঠিত। এক বা উভয় দিকে চালিত হয় বেল্ট এবং বেল্ট সম্মুখের দিকে উপাদান স্থানান্তরের কাজে ব্যবহৃত হয়। বেল্ট পরিবাহকের দুটি প্রধান শিল্প ক্লাস আছে; সাধারণ উপাদানগুলির মধ্যে যারা যেমন একটি ফ্যাক্টরি চলন্ত বক্সগুলির এবং বাল্ক উপাদানগুলি যেমন শস্য, লবণ, কয়লা, লৌহ আকরিক, বালি, ওভারব্রোর্ড এবং আরও অনেকগুলি সম্পদ ও কৃষি সামগ্রী পরিবহন করতে ব্যবহৃত হয়।
পরিবাহক বেল্ট স্বয়ংক্রিয় বণ্টন এবং গুদাম মধ্যে ব্যবহৃত টেকসই এবং নির্ভরযোগ্য উপাদান। কম্পিউটার-নিয়ন্ত্রিত প্যালেট হ্যান্ডলিং সরঞ্জামের সংমিশ্রণে এটি আরও দক্ষ ভাবে খুচরো, পাইকারি এবং উপাদান বিতরণের জন্য অনুদিত। এটি একটি শ্রম সংরক্ষণ ব্যবস্থা বলে মনে করা হয় যার ফলে বড় পরিমানে একটি প্রক্রিয়ার মাধ্যমে পণ্য দ্রুত সরানো সম্ভব, যার ফলে কোম্পানীগুলিকে ছোট সঞ্চয়ের স্থান থেকে জাহাজ পণ্য পরিবহন কম শ্রমিক দ্বারা সম্ভব।
রবার কনভেয়র বেল্টগুলি সাধারণত নিচে পৃষ্ঠতল অনিয়মিত, ছোট্ট উপাদান যা রোলার্সের মধ্যে পড়ে (যেমন, একটি সুদৃশ্য কনভেয়র বার), বা বেল্টের মধ্যে বণ্টন করে, যা রোলার্সের মধ্যে সজীব থাকে। বেল্ট পরিবহন সাধারণত একটি সমতল ধাতু বিছানার উভয় শেষে রোলার সঙ্গে যুক্ত একটি ধাতব ফ্রেম গঠনের অনুরূপ। বেল্টটি রোলারের প্রতিটির কাছে ছিঁড়ে যায় এবং যখন রোলারগুলি একটি (বৈদ্যুতিক মোটর দ্বারা) চালিত হয় তখন ধাতুটি ছাঁচে ঢোকানো কঠিন ধাতু ফ্রেম বেল্টে জুড়ে পণ্য সরানো হয়। ভারী উপাদান পরিবহনের জন্য বেল্টটি টানা হয়, এমন শয্যাগুলি রোলার্সের সাথে প্রতিস্থাপিত হয়। বেল্টের উপর ভারী লোডিং থেকে উৎপন্ন ঘর্ষণ পরিমাণ কমাতে বেল্টের উপর কম ওজন অনুমতি দেয়।
এই পরিবাহক ব্যবস্থা সাধারণত ডাক শ্রেণিবিভাজন অফিসে এবং এয়ারপোর্ট ব্যাগ হ্যান্ডলিং সিস্টেম ব্যবহৃত হয়। একটি স্যান্ডউইচ বেল্ট পরিবাহকে দুটি পরিবাহক বেল্ট ব্যবহার করে। এই পরিবাহক বেল্ট মুখোমুখি ও দৃঢ়ভাবে বস্তু ধারণ করে, খাড়া ঢাকনা তৈরি এবং এমনকি উল্লম্ব লিফট অর্জনযোগ্য রান।
বেল্ট পরিবাহকগুলির মধ্যে সর্বাধিক ব্যবহৃত ও চালিত হল কনভেয়ার বেল্ট, কারণ তারা সবচেয়ে বহুমুখী এবং কম খরচে ব্যবহার করা যায়। পণ্য পরিবাহক দ্বারা বেল্ট সরাসরি প্রেরিত হয়। নিয়মিত এবং অনিয়মিত আকৃতির বস্তু, বড় বা ছোট, হালকা এবং ভারী উভয়ই সফলভাবে পরিবহন করা যায়। এই পরিবাহকে শুধুমাত্র সর্বোচ্চ মানের প্রিমিয়াম বেল্টিং পণ্য ব্যবহার করা উচিত, যাতে বেল্টের প্রসারণ হ্রাস এবং টান সমন্বয় জন্য কম রক্ষণাবেক্ষণের প্রয়োজন হয়। বেল্ট পরিবাহক একটি সরল রেখা বা উচ্চতা বা দিক পরিবর্তন মাধ্যমে পণ্য পরিবহন ব্যবহার করা যেতে পারে। নির্দিষ্ট অ্যাপ্লিকেশনগুলিতে তারা স্ট্যাটিক সঞ্চিত বা কার্টসগুলির জন্যও ব্যবহার করা যায়।
আদিম পরিবাহক বেল্টগুলি ১৯ শতকের থেকে ব্যবহার করা হয়েছিল। ১৮৯২ সালে টমাস রবিনস একটি পরিবাহক আবিষ্কার শুরু করেন যা কয়লা, অরেস এবং অন্যান্য পণ্য বহন করার জন্য ব্যবহৃত একটি কনভেয়ার বেল্টের বিকাশে নেতৃত্ব দেয়। ১৯০১ সালে, স্যান্ডভিক ইস্পাত নির্মিত পরিবাহক বেল্টের আবিষ্কার করেন এবং উৎপাদন শুরু করেন। ১৯০৫ সালে রিচার্ড স্যাটক্লিফ কয়লা খনিতে ব্যবহারের জন্য প্রথম পরিবাহক বেল্ট আবিষ্কার করেন যা খনি শিল্পে বিপ্লব ঘটায়। ১৯১৩ সালে, হেনরি ফোর্ড মিশিগান কারখানায় ফোর্ড মোটর কোম্পানির পার্বত্য পার্কে পরিবাহক-বেল্ট সমাবেশ লাইন চালু করেছিলেন।